als_Latn dik_Latn sag_Latn
Ish-kryetari i LSI, Ilir Meta, gjatë mitingut të zhvilluar në sheshin ‘Nënë Tereza’ në Tiranë tha se dy herë ka shpëtuar Shqipërinë që të mos binte në greminë dhe se nuk ai nuk ka asnjë detyrim Edi Ramës. Meta u shpreh se LSI nuk do lejojë asnjë të preket vota e lirë.
“Dy herë ne e kemi shpëtuar Shqipërinë që të binte në greminë. E para kur ndaluam Ramën të vriste reformën në drejtësi, reformë që nuk tregon forcën me fukarenjtë, por me oligarkët. Ne i dhamë të gjitha mundësitë dhe nuk i kemi asnjë detyrim Edi Ramës. Nuk do lejojmë të preket asnjë votë e qytetarëve shqiptarë dhe të preket e ardhmja e të rinjve”-tha Meta.
Gjithashtu, Meta tha se demokratët ishin mësuar me një lider me karakter, nuk duan një lider vetëm me stomak.
“Kam një mesazh për Lulin. Nuk e blen dot shpirtin e demokratëve duke i thënë hidhni triskat e LSI-së se LSI i fiton votat me vende pune. Jo Lul Basha ti nuk i ke humbur votat e PD-së për shkak se ke humbur vendet e punës. Unë i njoh mirë demokratët, kam luftuar ashpër me ta dhe kam bashkëpunuar si burrat me ta dhe jo në errësirë. I mirë i keq Sali Berisha, secili ka mendimin e tij, por demokratët ishin mësuar të kishin një lider me karakter dhe nuk duan një lider vetëm me stomak”, tha Meta.
als_Latn als_Latn als_Latn als_Latn